Tarybos reglamentas (EEB) Nr. 561/79
1979 m. kovo 5 d.
dėl EEB ir Tuniso bendradarbiavimo tarybos sprendimo Nr. 3/78, iš dalies keičiančio Bendradarbiavimo susitarimo tarp Europos ekonominės bendrijos ir Tuniso Respublikos protokolą dėl sąvokos "kilmės produktai" apibrėžimo ir administracinio bendradarbiavimo metodų, taikymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi Bendradarbiavimo susitarimas tarp Europos ekonominės bendrijos ir Tuniso Respublikos [1] buvo pasirašytas 1976 m. balandžio 25 d. ir įsigaliojo 1979 m. sausio 1 d.;
kadangi pagal Protokolo dėl sąvokos "kilmės produktai" ir administracinio bendradarbiavimo metodų 28 straipsnį EEB ir Tuniso bendradarbiavimo taryba priėmė sprendimą Nr. 3/78, kuriuo keičiamos Protokole išdėstytos nuostatos dėl kilmės nustatymo taisyklių;
kadangi minėtas sprendimas turėtų galioti Bendrijoje,
PRIĖMĖ ŠĮ REGLAMENTĄ:
1 straipsnis
EEB ir Tuniso bendradarbiavimo tarybos sprendimas Nr. 3/78 taikomas Bendrijoje.
Sprendimo tekstas pridedamas prie šio reglamento.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1979 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1979 m. kovo 5 d.